весели анекдоти за Професии
На остров Родос хората обичали да разказват история за това, как веднъж известният милиардер Аристотел Онасис срещнал един рибар, който по обяд блажено си почивал под сянката на едно дърво с чаша вино.
- Защо не работиш? - го попитал милиардерът.
- Аз вече влизах в морето, хванах риба, продадох я, част от парите дадох на жена ми, част от тях оставих за себе си и сега си почивам...
- Но ти можеше още да поработиш и да хванеш още повече риба.
- А защо?
- За да си купиш нова лодка.
- За какво?
- За да хванеш още повече риба, да си купиш кораб, после цяла флота, да си наемеш работници...
- Но защо?
- Как защо?! Те ще работят, а ти ще можеш да си почиваш.
- А аз сега какво правя?!